**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Шесте посебне сједнице Народне скупштине Републике Српске**

**одржане 18. септембра 2019. године**

Шеста посебна сједница Народне скупштине Републике Српске одржана је 18. септембра 2019. године у Бањој Луци.

Сједница је заказана на захтјев клубова посланика СНСД, ДНС, СП, ДЕМОС, НДП, УС и посланичких група, у складу са чланом 171. став 1. и члана 172. Пословника Народне скупштине Републике Српске („Службени гласник Републике Српске“, бр. 31/11 и 34/17).

Потпредсједница Народне скупштине Републике Српске Жељка Стојичић (у даљњем тексту: потпредсједница) отворила је Шесту посебну сједницу и констатовала да постоји кворум за рад, те да су одсуство са Сједнице најавили: предсједник Недељко Чубриловић, потпредсједница Соња Караџић Јовичевић, потпредсједник Сенад Братић, те народни посланици: Дарко Бабаљ, Милица Ловрић, Томица Стојановић, Игор Црнадак, Зоран Тегелтија, Милан Радовић, Ђорђе Поповић, Жељко Бабић, Бегија Смајић, Един Рамић и Ристо Марић.

На почетку сједнице потпредсједница је обавијестила присутне да ће се радити док се не исцрпи дневни ред Шесте посебне сједнице Народне скупштине Републике Српске, а да ће *дан за гласање* бити по окончању расправе о тачки дневног реда.

Прешло се на утврђивање дневног реда Шесте посебне сједнице Народне скупштине Републике Српске, те се приступило изјашњавању о предложеном дневном реду.

**ДНЕВНИ РЕД**

1. **Приједлог одлуке  о разрјешењу потпредсједника Народне скупштине Републике Српске Сенада Братића.**

Дневни ред Шесте посебне сједнице је **усвојен** са *59 гласова за, ниједним против и 8 уздржаних.*

Након усвајања дневног реда прешло се на разматрање тачке дневног реда.

**Ад – 1:** **Приједлог одлуке  о разрјешењу потпредсједника Народне скупштине Републике Српске Сенада Братића**

У име предлагача уводно излагање поднио је народни посланик Игор Жунић.

У посланичкој расправи учествовали су народни посланици: Јелена Тривић, Небојша Вукановић, Драган Галић, Љубиша Крунић, Срђан Мазалица, Миладин Станић, Драшко Станивуковић, Дарко Митрић, Недељко Гламочак и Един Рамић.

Учешће у расправи узео је и предсједник Владе Републике Српске Радован Вишковић.

Током расправе за повреду Пословника, реплику и нетачан навод јавили су се народни посланици: Недељко Гламочак, Игор Жунић, Дарко Митрић, Миладин Станић, Небојша Вукановић, Јелена Тривић, Срђан Мазалица, Давор Шешић, Перица Бундало, Душица Шолаја, Един Рамић, Љубиша Крунић, министар за научнотехнолошки развој, високо образовање и информационо друштво Срђан Рајчевић.

Закључена је расправа о овој тачки дневног реда.

Завршну ријеч је дао народни посланик Игор Жунић.

*Дан за гласање: 18. септембар 2019. године*

Потпредсједница је отворила *дан за гласање* и констатовала да су одсуство најавили: предсједник Недељко Чубриловић, потпредсједница Соња Караџић Јовичевић, потпредсједник Сенад Братић, те народни посланици: Дарко Бабаљ, Милица Ловрић, Томица Стојановић, Игор Црнадак, Зоран Тегелтија, Милан Радовић, Ђорђе Поповић, Жељко Бабић, Един Рамић, Бегија Смајић и Ристо Марић.

Приступило се изјашњавању о тачки дневног реда.

**Ад – 1**: **Приједлог одлуке  о разрјешењу потпредсједника Народне скупштине Републике Српске Сенада Братића**

Са *50 гласова за, ниједним против и ниједним уздржаним* Народна скупштина Републике Српске је **усвојила Одлуку о разрјешењу потпредсједника Народне скупштине Републике Српске Сенада Братића.**

Потпредсједница је закључила Шесту посебну сједницу Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***